Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 15. 4. 2014

N á v r h
úpravy platu starostu mestskej časti
Bratislava – Nové Mesto

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
Prednosta MÚ B-NM					2.  Dôvodová správa
								3.  Úprava platu

Spracovateľ: 
Ing. Ľudovít Kollárik 
Prednosta MÚ B-NM

Apríl 2014

Návrh uznesenia

Miestne zastupiteľstvo

s ch v a ľ u j e

plat starostu mestskej časti Bratislava – Nové Mesto podľa predloženého návrhu s účinnosťou od 1. 1. 2014 vo výške 3 226 €

	

Dôvodová správa

Starostovi podľa zákona č. 154/2011 Z.z., ktorým sa mení a dopĺňa zákon Národnej rady Slovenskej republiky č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov,  patrí podľa ustanovenia § 3 ods. 1  plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok a násobku podľa § 4 ods. 1. Plat sa zaokrúhľuje na celé euro nahor.
V súlade s ustanovením § 4 ods. 2 uvedeného zákona môže Miestne zastupiteľstvo tento plat rozhodnutím zvýšiť až o 70%. 

           V súlade s § 4 ods. 4 cit. zákona Miestne zastupiteľstvo plat starostu opätovne raz ročne prerokuje. Plat starostu bol schválený uznesením č. 17/09 Miestneho zastupiteľstva dňa 11. 6.  2013. 
            
            Z uvedeného dôvodu sa predkladá na rokovanie Miestneho zastupiteľstva návrh úpravy platu starostu na prerokovanie a stanovenie jeho výšky. 

          Úprava platu starostu mestskej časti Bratislava – Nové Mesto

        Podľa cit. zákona s účinnosťou od 1. júna 2011, podľa ustanovenia § 3 ods. 1 patrí starostovi plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok, t.j. v tomto prípade za rok 2013  vo výške 824 € a násobku podľa § 4 ods. 1, ktorý je stanovený pre obce s počtom obyvateľov od 20 001 do 50 000 vo výške 2,89. 
       
         Plat starostu je podľa uvedeného výpočtu vo výške  824 x 2,89 = 2 381,36 €. 

         Podľa § 3 ods. 1 sa plat zaokrúhľuje nahor, t.j. na sumu 2 382 €.

         V súlade s § 4 ods. 2 cit. zákona môže miestne zastupiteľstvo rozhodnutím zvýšiť tento plat až o 70%. Vzhľadom  na náročnosť práce, veľkosť mestskej časti a zodpovednosť výkonu verejnej funkcie, ale i so zohľadnením režimu šetrenia finančných prostriedkov bol v roku 2013 schválený návrh platu starostu vo výške  3 584 € s účinnosťou od 1. 1. 2013 a vo výške 3 226 € (t.j. zníženie o 10%) s účinnosťou od 1. 7. 2013. 

            Návrh úpravy platu na rok 2014 bol konzultovaný so starostom mestskej časti a starosta trval na zachovaní režimu šetrenia i v roku 2014 a zamietol zvýšenie platu s účinnosťou 1. 1. 2014 napriek tomu, že priemerná mesačná mzda zamestnanca v hospodárstve dosiahla v roku 2013  hodnotu 824 €, čo je o 19 € viac ako bola v roku 2012. 
             Z uvedeného dôvodu sa teda predkladá s účinnosťou od 1. 1. 2014 úpravu platu starostu na rok 2014 v rovnakej výške, v  akej bol schválený na rok 2013, a to vo výške 3 226 €.   
        
              Prepočet percentuálneho navýšenia platu starostu:
         
              Plat starostu je podľa  výpočtu v súlade s  ustanovením § 3 ods. 1 zákona č. 154/2011 Z.z vo výške  2 382 €. 
               Rozdiel medzi návrhom výšky platu na rok 2014 a vypočítaným základom je:
                                                   3 226 – 2 382 = 844 € 

               Prepočítané percentuálne navýšenie platu o 844 € s účinnosťou na rok 2014 je vo výške 35,43 % .  
               
                Záver:
                Percentuálne navýšenie platu  starostu v súlade  s § 4 ods. 2 cit. zákona  o 70 % by mohlo byť vo výške   1 668 €, avšak navrhnuté navýšenie je iba  844 €, t.j. približne iba o polovicu vypočítanej sumy, čo  percentuálne znamená navýšenie cca  o 35 %. 

Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 15. 4. 2014

N á v r h
úpravy platu miestneho kontrolóra mestskej časti
Bratislava – Nové Mesto

––––––––––––––––––––––––––––––––––––––––––––––––––––––––––––––––––––––––––-

Predkladá:         						Materiál obsahuje:		
Mgr. Rudolf Kusý						1/ Návrh uznesenia
starosta							2/ Dôvodová správa
								3/ Úprava platu

Spracovateľ: 
Rudolf Kusý
starosta

Apríl 2014

Návrh uznesenia

Miestne zastupiteľstvo

s ch v a ľ u j e

plat miestneho kontrolóra mestskej časti Bratislava – Nové Mesto podľa predloženého návrhu na rok 2014 vo výške 2 400 € s termínom úpravy 1. 1. 2014

Dôvodová správa

Miestnemu kontrolórovi podľa § 18 ods.1-4 zákona č. 369/2004 Z.z., ktorým sa mení a dopĺňa zákon SNR č. 369/1990 Zb. o obecnom zriadení patrí plat, ktorý je násobkom priemerného mesačného platu pracovníka národného hospodárstva SR za predchádzajúci rok a stanoveného koeficientu.

Uznesením č.13/14 Miestne zastupiteľstvo dňa 14.12.2004 schválilo hlavnému kontrolórovi mestskej časti Bratislava Nové Mesto mesačnú odmenu podľa § 18 ods.5 vo výške 30% mesačného platu.

Nakoľko sa zvýšila priemerná mesačná mzda v národnom hospodárstve, v zmysle zákona č.369/2004 a schváleného uznesenia miestneho zastupiteľstva č. 13/14 sa predkladá návrh úpravy platu miestneho kontrolóra mestskej časti Bratislava – Nové Mesto.

Úprava platu miestnemu kontrolórovi mestskej časti 
Bratislava – Nové Mesto

Miestnemu kontrolórovi podľa § 18 ods.1-4 zákona č. 369/2004 Z.z., ktorým sa mení a dopĺňa zákon SNR č. 369/1990 Zb. o obecnom zriadení patrí plat, ktorý je násobkom priemerného mesačného platu pracovníka národného hospodárstva SR za predchádzajúci rok a stanoveného koeficientu.

Uznesením č.13/14 Miestne zastupiteľstvo dňa 14.12.2004 schválilo hlavnému kontrolórovi mestskej časti Bratislava Nové Mesto mesačnú odmenu podľa § 18 ods.5 vo výške 30% mesačného platu.

V zmysle znenia zákona č. 369/2004 a schváleného uznesenia miestneho zastupiteľstva č. 13/14 sa predkladá tento návrh, nakoľko sa zvýšila priemerná mesačná mzda v národnom hospodárstve.

Miestnemu kontrolórovi mestskej časti Bratislava Nové Mesto v nadväznosti na náročnosť práce, veľkosť mestskej časti a zodpovednosť výkonu verejnej funkcie sa priznáva mesačný plat takto:

Ing. Ján Dúbravec – miestny kontrolór

Priemerná mesačná mzda zamestnanca hospodárstva SR za rok 2013                 824,- Eur
Koeficient podľa počtu obyvateľov 						         2,24
Mesačný plat výpočet:
824 x 2,24 =  Eur							              1 845,76  Eur

Mesačná odmena vo výške 30% mesačného platu, t.j.			     553,73 Eur
                                                          
Mesačný plat spolu 2 399,48 €

Mesačný plat	(po zaokrúhlení)  s účinnosťou od 1. 1. 2014 je  vo výške 2 400 Eur.